ako účastník potrebujem pred vzdelávaním písomnou žiadosťou informovať zamestnávateľa o účasti na inovačnom vzdelávaní?
písomná žiadosť podaná zamestnávateľovi nie je potrebná. zákon č. 138/2019 vyžaduje, aby bolo vzdelávanie v súlade s plánom profesijného rozvoja. plán profesijného rozvoja má škola povinnosť vypracovať a má aj vás do neho zapojiť. nie je potrebné v tomto pláne konkretizovať názvy vzdelávaní, ale skôr oblasti a ciele. na vzdelávanie vás samozrejme uvoľňuje zamestnávateľ z práce po spoločnej dohode.
ak bolo vzdelávanie v súlade s plánom profesijného rozvoja, po predložení certifikátu vám zamestnávateľ má povinnosť uznať príplatok od prvého dňa nasledujúceho po mesiaci, kedy certifikát zamestnávateľovi doručíte. ak chcete mať istotu, doručíte to písomne aj s prípadnou žiadosťou o vyplácanie príplatku alebo mailom. pozor, ak vykonávate svoju profesiu kratšie ako 2 roky, podľa § 64 ods. 2 a) totiž môže pracovník uplatniť príplatok až po dvoch rokoch výkonu pracovnej činnosti.